# Jurnalul Oficial C 84A/4 ma

| | ISSN 1977-1029 |
| --- | --- |
| Jurnalul Oficial
  al Uniunii Europene | C 84A |
| | |
| Ediţia în limba română | Comunicări şi informări | Anul 594 martie 2016 |

ISSN 1977-1029

Jurnalul Oficial

al Uniunii Europene

C 84A

Ediţia în limba română

Comunicări şi informări

Anul 594 martie 2016

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Comisia Europeană |
| 2016/C 084A/01 | DG Afaceri Economice și Financiare — Anunț de post vacant pentru funcția de director general adjunct (AD 15), Bruxelles — [Articolul 29 alineatul (2) din Statutul funcționarilor] — COM/2016/10364 | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Comisia Europeană

2016/C 084A/01

DG Afaceri Economice și Financiare — Anunț de post vacant pentru funcția de director general adjunct (AD 15), Bruxelles — [Articolul 29 alineatul (2) din Statutul funcționarilor] — COM/2016/10364

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Comisia Europeană

| 4.3.2016 | RO | Jurnalul Oficial al Uniunii Europene | CA 84/1 |
| --- | --- | --- | --- |

4.3.2016

RO

Jurnalul Oficial al Uniunii Europene

CA 84/1

---

DG Afaceri Economice și Financiare

Anunț de post vacant pentru funcția de director general adjunct (AD 15), Bruxelles

[Articolul 29 alineatul (2) din Statutul funcționarilor]

COM/2016/10364

(2016/C 084 A/01)

Cine suntem

Misiunea Direcției Generale Afaceri Economice și Financiare (DG ECFIN) este să contribuie la creșterea bunăstării economice a cetățenilor Uniunii Europene (UE) și nu numai prin stimularea unor economii competitive și propice pentru crearea de locuri de muncă. În acest scop, direcția generală contribuie la elaborarea de politici orientate către o creștere economică inteligentă, durabilă și favorabilă incluziunii, menținând în același timp stabilitatea macroeconomică și financiară prin punerea în aplicare a reformelor structurale necesare, prin realizarea și menținerea de finanțe publice solide și a unui mix adecvat de politici, precum și prin promovarea investițiilor în capital productiv și capital uman. Procesele care vizează realizarea unei uniuni economice și monetare (UEM) mai bune și mai echitabile și finalizarea arhitecturii acestei uniuni sunt esențiale în acest sens.

La 13 ianuarie 2016, Comisia a adoptat o nouă organigramă a DG ECFIN, care a intrat în vigoare la 1 martie 2016. Prezentul anunț de post vacant are în vedere modificările care au avut loc la această dată.

Ce propunem

Directorul general adjunct va coordona activitatea referitoare la (i) supravegherea bugetară și macroeconomică în anumite state membre; (ii) analizarea și monitorizarea dezechilibrelor macroeconomice; (iii) reformele structurale în politicile statelor membre și cele de la nivelul UE, în scopul de a obține o creștere susținută și un înalt nivel de stabilitate macroeconomică; (iv) chestiunile financiare, inclusiv creditarea și împrumuturile; și (v) coordonarea cu Grupul Băncii Europene de Investiții (BEI), cu Banca Europeană pentru Reconstrucție și Dezvoltare (BERD) și cu instituțiile financiare internaționale.

Directorul general adjunct va fi direct responsabil de Direcția B „Investiții, creștere economică și reforme structurale”, de Direcția E „Economiile statelor membre III” și de Direcția L „Trezorerie și operațiuni financiare”, care se ocupă cu aceste chestiuni. În conformitate cu structura matricială consolidată a DG ECFIN, care va intra în vigoare la 1 martie 2016, liniile de raportare ale direcțiilor orizontale B „Investiții, creștere economică și reforme structurale” și C „Politica fiscală și mixul de politici” vor fi partajate de către cei doi directori generali adjuncți din cadrul DG ECFIN, astfel încât să se pună bazele unei abordări mai integrate a supravegherii politicilor bugetare și structurale în contextul semestrului european. Cei doi directori generali adjuncți vor avea, prin urmare, un rol esențial în stimularea și coordonarea activităților transversale la nivel de direcție.

Directorul general adjunct îl sprijină pe directorul general în administrarea și coordonarea DG ECFIN, în special prin asigurarea conducerii și supravegherii activităților acelor servicii care îi sunt direct subordonate. Contribuie la definirea și la punerea în aplicare a strategiei generale de politică a DG ECFIN. Reprezintă DG ECFIN la reuniunile la nivel înalt și îl înlocuiește pe directorul general atunci și acolo unde este cazul, inclusiv în cadrul forurilor internaționale.

Directorul general adjunct coordonează activitățile orizontale ale direcției atunci când sunt implicate diferite direcții generale și participă în mod activ la aceste activități.

Profilul căutat

Candidatul selecționat trebuie să fie un profesionist marcant și dinamic, care să poată demonstra următoarele trăsături:

| — | cunoștințe foarte bune și experiență în domeniul economic; |
| --- | --- |

—

cunoștințe foarte bune și experiență în domeniul economic;

| — | o bună înțelegere a principalelor domenii de politică pe care trebuie să le gestioneze direcțiile, sub supravegherea directă a directorului general adjunct; |
| --- | --- |

—

o bună înțelegere a principalelor domenii de politică pe care trebuie să le gestioneze direcțiile, sub supravegherea directă a directorului general adjunct;

| — | competențe excelente de conducere și management, precum și o experiență solidă în domeniul supravegherii și coordonării unor echipe mari, și o foarte bună capacitate de a stabili priorități și de a lua decizii; |
| --- | --- |

—

competențe excelente de conducere și management, precum și o experiență solidă în domeniul supravegherii și coordonării unor echipe mari, și o foarte bună capacitate de a stabili priorități și de a lua decizii;

| — | competențe solide în materie de reprezentare și negociere, capacitate de a reprezenta Comisia Europeană în mod eficient și eficace la cel mai înalt nivel în cadrul Comisiei, în relația cu alte instituții ale UE și internaționale, precum și cu statele membre și cu alte părți interesate relevante; |
| --- | --- |

—

competențe solide în materie de reprezentare și negociere, capacitate de a reprezenta Comisia Europeană în mod eficient și eficace la cel mai înalt nivel în cadrul Comisiei, în relația cu alte instituții ale UE și internaționale, precum și cu statele membre și cu alte părți interesate relevante;

| — | o bună cunoaștere a procedurilor administrative ale Comisiei; |
| --- | --- |

—

o bună cunoaștere a procedurilor administrative ale Comisiei;

| — | discernământ politic foarte bun și capacități conceptuale deosebite, precum și capacitatea de a genera și a pune în aplicare noi idei și planuri strategice globale. |
| --- | --- |

—

discernământ politic foarte bun și capacități conceptuale deosebite, precum și capacitatea de a genera și a pune în aplicare noi idei și planuri strategice globale.

Candidații trebuie (criterii de eligibilitate)

Candidații trebuie să îndeplinească următoarele criterii formale până la data-limită de depunere a candidaturilor pentru ca acestea să fie luate în considerare în procedura de selecție:

Cetățenie:
  candidații trebuie să fie cetățeni ai unuia dintre statele membre ale Uniunii Europene.

Titlu sau diplomă universitară:
  candidații trebuie să aibă:

| (i) | fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani; |
| --- | --- |

(i)

fie un nivel de studii corespunzător unui ciclu complet de studii universitare absolvite cu diplomă, atunci când durata normală a studiilor universitare este de cel puțin 4 ani;

| (ii) | fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos). |
| --- | --- |

(ii)

fie un nivel de studii corespunzător unui ciclu complet de studii universitare absolvite cu diplomă și o experiență profesională adecvată de cel puțin 1 an, atunci când durata normală a studiilor universitare respective este de cel puțin 3 ani (această experiență profesională de un an nu poate fi inclusă în calculul numărului de ani de experiență profesională postuniversitară cerut mai jos).

Experiență profesională:
  candidații trebuie să aibă cel puțin 15 ani de experiență postuniversitară la un nivel la care pot avea acces pe baza calificărilor menționate anterior.

Experiență într-o funcție de conducere:
  cel puțin 5 ani din această experiență profesională trebuie să fi fost dobândiți într-o funcție de conducere la nivel înalt (1) și să aibă legătură directă cu un domeniu relevant pentru acest post.

Cunoștințe lingvistice:
  să cunoască temeinic una dintre limbile oficiale ale Uniunii Europene (2) și să cunoască satisfăcător o altă limbă oficială a UE. Comitetele de selecție vor verifica în cadrul interviului (interviurilor) dacă respectivii candidați respectă cerința legată de cunoașterea satisfăcătoare a unei alte limbi oficiale a UE. În acest scop, o parte a interviului s-ar putea desfășura în limba respectivă.

Limită de vârstă:
  să nu fi împlinit încă vârsta standard de pensionare, care pentru funcționarii Uniunii Europene corespunde sfârșitului lunii în cursul căreia persoana în cauză împlinește 66 de ani [a se vedea articolul 52 litera (a) din Statutul funcționarilor] (3).

Candidatul selectat ar trebui să dețină sau să fie în măsură să obțină o certificare a autorizării de securitate valabilă (la nivelul TOP SECRET) de la autoritatea națională de securitate din țara sa.

Autorizarea de securitate reprezintă decizia administrativă emisă după finalizarea unei verificări în evidențele operative, efectuată de către autoritatea națională de securitate competentă în conformitate cu actele cu putere de lege și normele naționale aplicabile în materie de securitate, prin care se atestă că persoana în cauză poate avea acces la informații clasificate până la un nivel specificat. Vă rugăm să rețineți că procedura necesară pentru obținerea autorizării de securitate poate fi demarată numai la cererea angajatorului, nu și la cererea candidatului.

Numirea în funcție produce efecte numai în condițiile în care candidatul selectat a obținut o certificare a autorizării de securitate valabilă.

Independență și declarația de interese

Înainte de a-și prelua atribuțiile, candidații trebuie să declare că se angajează să acționeze în mod independent, în interesul public, precum și că nu au interese despre care s-ar putea considera că le afectează independența.

Numire și condiții de încadrare în muncă

Directorul general adjunct va fi selectat și numit de Comisia Europeană în conformitate cu procedurile acesteia de selecție și recrutare (a se vedea, de asemenea, Documentul sinoptic privind politica referitoare la înalții funcționari – Compilation Document on Senior Officials Policy
   (4)). În cadrul procedurii de selecție, candidații care au fost invitați la un interviu cu Comitetul consultativ privind numirile din cadrul Comisiei vor participa, înaintea acestui interviu, la probele din etapa „centru de evaluare”, sub supravegherea unor consultanți externi din domeniul recrutării.

Din motive funcționale și pentru a finaliza procedura de selecție cât mai repede posibil, atât în interesul candidaților, cât și al instituției, procedura de selecție se va desfășura numai în engleză și/sau franceză (5).

Salariul și condițiile de încadrare în muncă sunt cele prevăzute în Statutul funcționarilor pentru funcționarii cu gradul AD 15 ai Uniunii Europene. Candidații trebuie să aibă în vedere condiția menționată în Statutul funcționarilor conform căreia toți noii angajați trebuie să încheie cu succes o perioadă de probă de 9 luni.

Directorul general adjunct își desfășoară activitatea la Bruxelles.

Egalitate de șanse

Uniunea Europeană aplică o politică a egalității de șanse. Având în vedere slaba reprezentare a femeilor în funcții de conducere, Comisia ar încuraja în mod deosebit candidaturile din partea femeilor.

Procedura de depunere a candidaturii

Înainte să vă depuneți candidatura, verificați cu atenție dacă îndepliniți toate criteriile de eligibilitate (de la secțiunea „Candidații trebuie”), în special cele privind tipurile de diplome, experiența profesională și competențele dumneavoastră lingvistice. Neîndeplinirea oricăreia dintre cerințele de eligibilitate duce la excluderea automată din cadrul procedurii de selecție.

Dacă doriți să vă depuneți candidatura, trebuie să vă înscrieți prin internet la adresa:

https://ec.europa.eu/dgs/human-resources/seniormanagementvacancies/

și să urmați instrucțiunile menționate la această adresă cu privire la diferitele etape ale procedurii.

Vă atragem atenția că trebuie să aveți o adresă de e-mail valabilă. Aceasta servește drept mijloc de identificare a înscrierii dumneavoastră și ne va permite să vă contactăm pe durata procedurii de selecție. Prin urmare, vă rugăm să informați Comisia cu privire la orice modificare a adresei dumneavoastră de e-mail.

Pentru a vă finaliza candidatura, va trebui să încărcați un CV în format PDF și să completați online o scrisoare de intenție (de maximum 8 000 de caractere). Din motive funcționale și pentru a finaliza procedura de selecție cât mai rapid posibil, atât în interesul candidaților, cât și al instituției, atât CV-ul, cât și scrisoarea de intenție trebuie redactate în engleză, franceză sau germană.

După finalizarea înscrierii online, veți primi un mesaj electronic care va confirma înregistrarea candidaturii dumneavoastră. Mesajul electronic conține, de asemenea, un număr de înregistrare care va fi numărul de referință personal pentru toate aspectele legate de candidatura dumneavoastră. În cazul în care nu primiți un mesaj de confirmare, candidatura dumneavoastră nu a fost înregistrată!

Vă atragem atenția asupra faptului că nu este posibil să urmăriți online evoluția candidaturii dumneavoastră. Veți fi contactat direct de Comisia Europeană cu privire la stadiul candidaturii dumneavoastră.

Dacă aveți un handicap care vă împiedică să vă înscrieți online, vă puteți depune dosarul de candidatură (CV și scrisoare de intenție) pe suport de hârtie, prin scrisoare recomandată, la următoarea adresă: Commission européenne, Direction générale Ressources humaines et sécurité, Unité Personnel d’encadrement et secrétariat CCN, SC11 8/59, 1049 Bruxelles/Brussel, BELGIQUE/BELGIË, indicând în mod clar referința: Avis de vacance pour un poste de directeur général adjoint de la DG ECFIN (COM/2016/10364), scrisoarea recomandată având data poștei anterioară sau cel mult echivalentă cu data-limită de înscriere. Toată corespondența ulterioară între dumneavoastră și Comisie se va purta prin intermediul poștei. În acest caz, trebuie să includeți în dosarul de candidatură un certificat emis de un organism competent, care să ateste handicapul dumneavoastră. De asemenea, ar trebui să specificați pe o foaie de hârtie separată orice măsură specială pe care o considerați necesară pentru a vă facilita participarea la procedura de selecție.

În cazul în care aveți nevoie de mai multe informații și/sau întâmpinați probleme tehnice, vă rugăm să trimiteți un e-mail la următoarea adresă: HR-MANAGEMENT-ONLINE@ec.europa.eu.

Data-limită

Data-limită pentru înscriere este 6 aprilie 2016, ora 12.00, ora Bruxelles-ului. Înscrierea online nu va mai fi posibilă ulterior.

Este responsabilitatea dumneavoastră să finalizați înscrierea online în timp util. Vă recomandăm cu insistență să nu așteptați până în ultimele zile ale perioadei de depunere a candidaturilor, întrucât traficul internet intens sau o problemă de conectare la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluați întregul proces. Odată expirat termenul-limită pentru efectuarea înscrierii, nu veți mai putea introduce niciun fel de date. Nu se acceptă înscrierile tardive.

Informații importante pentru candidați

Se atrage atenția candidaților asupra faptului că deliberările comitetelor de selecție sunt confidențiale. Se interzice candidaților sau oricărei alte persoane care acționează în numele lor să stabilească contacte directe sau indirecte cu membrii acestor comitete.

Protecția datelor cu caracter personal

Comisia se va asigura că datele cu caracter personal ale candidaților sunt prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (6).

---

(1)  În CV-urile lor, candidații ar trebui să indice, cel puțin pentru perioada de 5 ani în cursul căreia a fost dobândită experiența într-o funcție de conducere la nivel înalt: 1. denumirea și natura funcțiilor de conducere deținute; 2. numărul de angajați aflați în subordine în perioada în care au deținut funcțiile respective; 3. dimensiunea bugetelor gestionate; și 4. numărul nivelurilor ierarhice superioare și inferioare, precum și numărul de posturi existente la același nivel ierarhic cu cel al candidatului.

(2)  http://ec.europa.eu/languages/policy/linguistic-diversity/official-languages-eu_ro.htm.

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:RO:PDF.

(4)  http://ec.europa.eu/civil_service/docs/official_policy_ro.pdf.

(5)  Comitetul de selecție se va asigura că vorbitorii nativi ai acestor limbi nu vor beneficia de un avantaj necuvenit.

(6)  JO L 8, 12.1.2001, p. 1.

---